Document ID: 31993R2135

ΚΑΝΟΝΙΣΜΟΣ (ΕΟΚ) αριθ. 2135/93 ΤΗΣ ΕΠΙΤΡΟΠΗΣ της 28ης Ιουλίου 1993 για τροποποίηση του κανονισμού (ΕΟΚ) αριθ. 3895/92 για τον καθορισμό του ποσού της ενίσχυσης στη μεταφορά όσον αφορά ορισμένα αλιευτικά προϊόντα για την περίοδο εμπορίας 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των προϊόντων αλιείας και της υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 697/93 (2), και ιδίως το άρθρο 14 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3759/92, μεταρρυθμίζοντας ορισμένους μηχανισμούς της κοινής οργάνωσης της αγοράς των αλιευτικών προϊόντων, εισήγαγε επίσης νέα προϊόντα που επιλέγονται για τις παρεμβάσεις που προβλέπονται στους εν λόγω μηχανισμούς-
ότι ο κανονισμός (ΕΟΚ) αριθ. 3895/92 της Επιτροπής (3), καθόρισε το ποσό της ενίσχυσης στη μεταφορά, κατά τη διάρκεια της αλιευτικής περιόδου 1993, για ορισμένα αλιευτικά προϊόντα που εμφαίνονται στην κοινή οργάνωση της αγοράς πριν από την έναρξη ισχύος του κανονισμού (ΕΟΚ) αριθ. 3759/92- ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 3895/92 για να συμπεριληφθούν σε αυτόν τα νέα προϊόντα-
ότι επειδή η ένταξη ορισμένων νέων προϊόντων δεν έχει σημαντική επίπτωση στα τεχνικά και χρηματοδοτικά έξοδα των εν λόγω ενεργειών, δεν φαίνεται σκόπιμο να τροποποιηθούν τα ποσά της ενίσχυσης-
ότι όσον αφορά τη γλώσσα (Solea spp.), οι τύποι μεταποίησης, καθώς και τα τεχνικά και χρηματοδοτικά έξοδα που συνεπάγεται για τις εν λόγω ενέργειες, είναι παρόμοια μάλλον με τα έξοδα των προϊόντων που εμφαίνονται στο παράρτημα Ι σημεία Α και Δ του κανονισμού (ΕΟΚ) αριθ. 3759/92 παρά με τα έξοδα των προϊόντων του παραρτήματος Ι σημείο Ε του ίδιου κανονισμού- ότι το ποσό της ενίσχυσης πρέπει, κατά συνέπεια, να καθορισθεί για τη γλώσσα στο ίδιο επίπεδο με το ποσό των προϊόντων του παραρτήματος Ι σημεία Α και Δ-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τίτλοι των σημείων 1 και 2 του παραρτήματος του κανονισμού (ΕΟΚ) αριθ. 3895/92 τροποποιούνται ως εξής:
"1. Ποσό της ενίσχυσης στη μεταφορά για τα προϊόντα του παραρτήματος Ι σημεία Α και Δ καθώς και για τις γλώσσες (Solea spp.) του παραρτήματος Ι σημείο Ε του κανονισμού (ΕΟΚ) αριθ. 3759/92.
2. Ποσό της ενίσχυσης στη μεταφορά για τα άλλα προϊόντα του παραρτήματος Ι σημείο Ε του κανονισμού (ΕΟΚ) αριθ. 3759/92."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1993.

Labels: 3
19
6